stanford-oval/wikipedia huggingface dataset:
Olkanivel

Ihmisen olkanivel
Olkanivel (lat. articulatio humeri) on eturaajan pallonivel, joka liittää lapaluun ja olkaluun toisiinsa. Sitä liikuttavat olkapää- ja rintalihakset sekä leveät selkälihakset. Olkanivelessä ei ole varsinaisia nivelsiteitä vaan sen rakennetta tukevat ympäröivät lihakset ja niiden jänteet. Olkaniveltä tukevia lihaksia ovat alempi ja ylempi lapalihas, lavanaluslihas ja pieni liereälihas.
Olkanivelen sijoiltaanmeno ja jäykistyminen ovat yleisiä kirurgisia ongelmia. Olkanivelen riuhtaisu tai käden varaan kaatuminen voivat synnyttää olkaluun päätä ympäröivän jännekimpun, kiertäjäkalvosimen repeämän. Tämä kiertäjäkalvosinoireyhtymänä tunnettu vamma on yleisin olkapään sairaus.
Olkaniveltä liikuttavat lihakset

Kolmipäinen hartialihas (lat. musculus deltoideus) toimii olkanivelen koukistajana ja eturaajan loitontajana
Iso rintalihas (lat. musculus pectoralis major) toimii olkavarren lähentäjänä
Leveä selkälihas (lat. musculus latissimus dorsi) ojentaa olkaniveltä ja toimii olkavarren lähentäjänä
Ylempi lapalihas (lat. musculus supraspinatus) ojentaa olkaniveltä ja kiertää olkavartta sisäänpäin
Alempi lapalihas (lat. musculus infraspinatus) koukistaa olkaniveltä ja kiertää olkavartta ulospäin
Iso liereälihas (lat. musculus teres major) kiertää olkavartta sisäänpäin, lähentää olkavartta ja avustaa olkavarren ojennuksessa
Pieni liereälihas (lat. musculus teres minor) koukistaa olkaniveltä ja kiertää olkavartta ulospäin
Lavanaluslihas (lat. musculus subscapularis) ojentaa olkaniveltä ja kiertää olkavartta sisäänpäin
Korppilisäke-olkaluulihas (lat. musculus coracobrachialis ) ojentaa olkaniveltä sekä vie olkavartta eteenpäin, lähentää ja kiertää sitä eteenpäin
Hauislihas eli kaksipäinen olkalihas (lat. musculus biceps brachii) avustaa olkanivelen koukistuksessa
Kolmipäinen olkalihas (lat. musculus triceps brachii) avustaa olkanivelen ojennuksessa
Aiheesta muualla

Wikimedia Commonsissa on kuvia tai muita tiedostoja aiheesta .
Osmo Saarelma: Jäätynyt olkapää (adhesiivinen kapsuliitti)  7.4.2015. Lääkärikirja Duodecim, terveyskirjasto.fi. Viitattu 23.10.2015.
Olkanivelen sijoiltaanmenon harjoitusohjelma Terveyskirjaston sivuilla
Iñaki Godoy

| Iñaki Godoy> Henkilötiedot |
| --- | --- |
Syntynyt: 25. elokuuta 2003 (ikä 21) México, Meksiko
Ammatti:  näyttelijä
Näyttelijä
 Nimikirjoitus
Aiheesta muualla
inakigodoy.actor
IMDb 
Iñaki Godoy (s. 25. elokuuta 2003 México, Meksiko) on meksikolainen näyttelijä. Hän esittää pääosaa Netflixin televisiosarjassa One Piece, jossa hän näyttelee merirosvokapteeni Monkey D. Luffya. Godoy on aiemmin näytellyt myös Netflixin televisiosarjoissa The Imperfects ja Who Killed Sara? sekä muutamissa meksikolaisissa elokuvissa ja sarjoissa.
Aiheesta muualla

Iñaki Godoy Internet Movie Databasessa. (englanniksi)
Jakob Lybeck

Jakob Juhonpoika (Jacobus Johannis) Lybeck (1655 Kruunupyy – 1693) oli suomalainen kappalainen. Pasuunaa soittanut Lybeck lienee varhaisin nimeltä tunnettu keskipohjalainen muusikko.
Lybeckin vanhemmat olivat Kruunupyyn Bråttön kylässä asunut talollinen, nimismies ja kirkonisäntä Johan Mattsinpoika Lybäck ja Margareta Erikintytär. Hän tuli ylioppilaaksi Turun akatemiaan 1673, ja hänet vihittiin papiksi 1675. Lybeck toimi opiskeluaikanaan myös puunleikkaajana ja kirkollisena soittimena käytetyn pasuunan soiton opettajana. Lybeckin puuleikkauksia käytettiin koristeiden painattamiseen akatemian julkaisuihin.
Pappisvihkimyksen jälkeen Lybeck oli pataljoonan saarnaajana Pohjanmaan rykmentissä. Hän jäi 1675 vangiksi Tanskaa vastaan käydyssä sodassa, oli vangittuna Kööpenhaminassa ja vapautui seuraavana vuonna, jolloin hän palasi rykmenttiinsä Riikaan. Lybeckistä tuli 1682 Oulun triviaalikoulun apologisti (kirjoitus- ja laskentoluokan opettaja) ja 1685 Pohjanmaan Pyhäjärven kappalainen. Pyhäjärvellä Lybeck riitaantui kirkonisäntänä aiemmin toimineen talollisen Matti Matinpoika Niemen kanssa, joka oli erotettu tehtävästä väärinkäytöksien takia. Riidan seurauksena muutamat Niemen johtamat pyhäjärveläiset kävivät 16. helmikuuta 1690 jumalanpalveluksen jälkeen käsiksi Lybeckiin ja heittivät hänet kirkkomaan aidan yli. Erottamisen merkiksi häneltä revittiin myös papinkaapu ja liperit. Vaatekappaleet ja ehtoolliskalkki vietiin kirkkoon, jonka avaimen Niemi otti haltuunsa.
Kihlakunnanoikeus tuomitsi Niemen ja muut papin aidan yli heittämiseen osallistuneet kuolemaan, mutta 1692 Turun hovioikeus lievensi tuomioita, ja ankarimman rangaistuksen sai Matti Niemi, joka karkotettiin Inkerinmaalle Pähkinälinnan linnoitukseen. Lybeck sai lupauksen paremmasta virasta mutta kuoli jo 1693 ennen kuin lupaus ehdittiin toteuttaa.
Jakob Lybeck oli naimisissa vuodesta 1677 Susanna Eriksdotter Ångermanin (k. 1733) kanssa.
Ivo Sedláček

| Ivo Sedláček> Henkilötiedot |
| --- | --- |
Syntynyt: 12. elokuuta 2003 (ikä 21) Brno, Tšekki
Kansalaisuus:   Tšekki
Jääkiekkoilija
Pelipaikka:  hyökkääjä
Maila:  oikea
Pituus:  179 cm
Paino:  71 kg
Seura
Seura:  JoKP
Sarja:  Mestis
Pelinumero:  14
Pelaajaura
Pääsarjaura:  2022–
Aik. seurat:  HC Kometa Brno (ČEL) SK Horácká Slavia Třebíč (Tšekki I)
Ivo Sedláček (s. 12. elokuuta 2003 Brno, Tšekki) on tšekkiläinen jääkiekkohyökkääjä, joka edustaa Mestis-joukkue Joensuun Kiekko-Poikia. Hän laukoo oikealta.
Ura > Seuraura

Sedláček on HC Kometa Brnon kasvatti. Hän oli kaudella 2018–2019 seuran U16-joukkueen toiseksi paras pistemies Jakub Kosin jälkeen tehoilla 36+29=65, joilla Sedláček jakoi Tšekin U16-sarjan maalipörssin neljännen sijan HC Vítkovicen Josef Krejsan kanssa sekä pistepörssin kahdeksannen sijan AZ Havířovin Martin Pavlačkan ja HC Sparta Prahan Jan Krupičkan kanssa. Kaudella 2019–2020 hän oli Kometan U17-joukkueen paras pistemies ja syöttäjä tehoilla 22+30=52.
Kaudella 2021–2022 Sedláček oli Kometa Brnon U20-joukkueen kolmanneksi paras pistemies tehoilla 25+38=63, joilla hän sijoittui Extraliga juniorůn pistepörssissä kahdeksanneksi. Sedláček voitti myös sarjan jäähypörssin 110 minuutillaan. Hän debytoi kauden aikana myös Kometan Extraliga-joukkueessa, jossa Sedláček pelasi kolme runkosarja- ja kolme playoff-ottelua ilman tehopisteitä. Hän teki Extraliga-debyyttinsä 16. helmikuuta 2022 HC Třinecia vastaan. Sedláček sai ottelussa jääaikaa 8.53 minuuttia. Kaudella 2022–2023 hän toimi Kometan U20-joukkueen varakapteenina. Sedláček pelasi kauden aikana Extraligassa kuusi runkosarjaottelua ilman tehopisteitä. Hän pelasi kauden aikana miesten pelejä myös lainalla sarjatasoa alempana 1. česká hokejová ligan SK Horácká Slavia Třebíčissa, jossa Sedláček pelasi 20 runkosarjaottelua tehopistein 1+3=4 ja neljä playoff-ottelua tehden yhden syöttöpisteen.
Kaudeksi 2023–2024 Sedláček siirtyi vuoden mittaisella sopimuksella Mestis-joukkue Joensuun Kiekko-Poikiin. Hänet äänestettiin sarjan helmikuun kuukauden pelaajaksi. Marraskuussa 2023 Sedláček teki seuran kanssa vuoden mittaisen jatkosopimuksen.
Ura > Maajoukkueura

Sedláček pelasi World U-17 Hockey Challengessa vuonna 2019, jolloin hän voitti pronssia. Yhteensä Sedláček on pelannut 12 nuorten ja 21 poikien maaottelua.
Jacob Pitman

Jacob Pitman (1810–1890) oli englantilainen arkkitehti. Hän muutti nuorena Australiaan, ja toimi siellä arkkitehtina ja rakentajana, perusti swedenborgilaisen seurakunnan ja opetti veljensä Isaac Pitmanin kehittämää pikakirjoitusjärjestelmää.
Pitman lähti Australiaan vuonna 1837, samana vuonna jolloin hänen veljensä Isaac Pitman julkaisi pikakirjoitusjärjestelmänsä. Hän toi mukanaan Isaacin laatimia oppikirjoja ja opetti järjestelmää Australiassa.
Pitman oli syvästi uskonnollinen: hän perusti Adelaideen vuonna 1844 swedenborgilaisen seurakunnan ja toimi sen johtajana vuoteen 1859 asti.
Jacob Philipp Hackert

Augusto Nicodemo: Hackert työssä
Jacob Philipp Hackert (15. syyskuuta 1737 Prenzlau – 28. huhtikuuta 1807 San Piero di Careggio) oli saksalainen taidemaalari, joka kuului maisemamaalauksillaan klassimin keskeisiin edustajiin.
Prenzlaussa syntynyt Hackert lähti vuonna 1768 Roomaan. Hän vietti huomattavan osan myöhemmästä urastaan Tivolissa ja myös kuoli Italiassa, lähellä Firenzeä.
Hackertin maalaama maisema Italiassa, 1778
Johann Wolfgang von Goethe oli Hackertin ystävä ja kirjoitti tämän elämäkerran vuonna 1811.
Iso-Kero

| Iso-Kero–Keski-Kero |
| --- | --- |
Valtiot:  Suomi 
Paikkakunta:  Kuusamo
Koordinaatit:  65°40′59″N, 29°13′01″E
Vesistöalue ja valuma-alueen tietoja
Laskujoki:  Heikkisenniva
Järvinumero:  61.322.1.001 
Mittaustietoja
Pinnankorkeus:  236,5 m
Rantaviiva:  51,73 km
Pinta-ala:  20,925 km² 
Tilavuus:  0,0715 km³
Keskisyvyys:  3,42 m
Suurin syvyys:  17,5 m
 fiIso-Kero 
Iso-Kero ja Keski-Kero muodostavat keskikokoisen järven Kuusamossa, viitostien varressa kirkonkylän eteläpuolella. Järvi kuuluu Iijoen vesistöön. Suurin saari on Iso Käsmänsaari. Vesistöön on istutettu järvilohta, järvitaimenta, harjusta, planktonsiikaa sekä vaellussiikaa. Järven itäpuolella sijaitsee Pikku-Kero-niminen järvi.
I’m on Fire

| ”I'm on Fire” Bruce Springsteen |
| --- | --- | --- |

Singlen tiedot
 Albumilta: Born in the U.S.A.
 B-puoli: ”Johnny Bye Bye”
 Äänitetty : helmikuu 1982
 Julkaistu: 6. helmikuuta 1985
 Formaatti: 7"
 Tekijä(t): Bruce Springsteen
 Tuottaja(t): Jon Landau Chuck Plotkin Bruce Springsteen Steven Van Zandt
 Tyylilaji: rock, heartland rock
 Kesto: 02.37
 Levy-yhtiö: Columbia Records
Bruce Springsteenin muut singlet
| ”Born in the U.S.A.” 1984 | ”I'm on Fire” 1985 | ”Glory Days” 1985 |
I'm on Fire on amerikkalaisen laulaja-lauluntekijä Bruce Springsteenin tekemä ja esittämä kappale. Se julkaistiin vuonna 1985 Born in the U.S.A. -albumin neljäntenä singlenä.
Historiaa

”I'm on Fire” nauhoitettiin helmikuussa 1982. Kappale nousi parhaimmillaan sijalle kuusi Billboard Hot 100 -listalla. Single pääsi myös Alankomaiden listan kärkeen kolmeksi viikoksi elokuussa 1985, samaan aikaan kaksi muuta  Springsteenin singleä (”Dancing in the Dark” ja ”Born in the U.S.A.”) miehittivät top 12:aa.
Toisin kuin albumin kolme ensimmäistä singleä, ”I'm on Fire” -kappaleesta ei tehty yhtään remixiä. Kappaletta ei sisällytetty Springsteenin The Essential Bruce Springsteen -kokoelma-albumiin.
Listasijoitukset

| Maa | Paras sijoitus |
| --- | --- |
Australia (ARIA): 12
Kanada (RPM): 12
Suomi (Suomen virallinen lista): 9
Alankomaat (Dutch Top 40): 1
Iso-Britannia (The Official Charts Company): 5
U.S. Billboard Hot 100: 6
U.S. Billboard Hot Adult Contemporary Tracks: 6
| Lista (2014) | Paras sijoitus |
| --- | --- |
Saksa (Official German Charts): 95
Coverit

Seuraavat artistit/yhtyeet ovat tehneet kappaleesta cover-version: Johnny Cash, HLAH, Harry Manx, Chromatics, Swati, Kenny Chesney, Kate Tucker & the Sons of Sweden, Graveyard BBQ, The Motorettes, A.A. Bondy, Waylon Jennings, Russell Robertson, Town Mountain, Sophie Milman, John Mayer, The Guana Batz, Whitey Morgan and the 78's, Electrelane, Buzz Campbell, Lindi Ortega, Melissa McClelland, The Finches, BoDeans, Slightly Stoopid, The Heartbreaks, Bat For Lashes, Gabrielle Aplin, Low, Awolnation.
Käännös suomeksi
Irakin kuningas

| Irakin kuningas |
| --- | --- |
 ملك العراق
 
Ensimmäinen:  Faisal I
Viimeinen:  Faisal II
Irakin kuningas (arab. ملك العراق‎, malik al-‘Irāq) oli Irakin valtionpäämies vuodesta 1921 vuoteen 1958, kun maa oli monarkia. Maalla ehti oli 3 kuningasta. Kuningasuku oli Banū Hāshim eli niin sanotut hašemiitit. 14. heinäkuuta 1958 tapahtui monarkian lopettanut vallankumous, jossa viimeinen kuningas Faisal II sai surmansa.
Luettelo Irakin kuninkaista

| Kuningas | Kuningas | Syntynyt | Kuollut | Valtakausi | Kruununperimys | Dynastia |
| --- | --- | --- | --- | --- | --- | --- |
|  | Faisal I | 20. toukokuuta 1885 Mekka, Osmanien valtakunta | 8. syyskuuta 1933 (48 vuotta) Bern, Sveitsi | 23. elokuuta 1921 – 8. syyskuuta 1933 | Husain ibn Alin poika | Banū Hāshim |
|  | Ghazi | 2. toukokuuta 1912 Mekka, Osmaanien valtakunta | 4. huhtikuuta 1939 (26 vuotta) Bagdad, Irak | 8. syyskuuta 1933 – 4. huhtikuuta 1939 | Faisal I:n poika | Banū Hāshim |
|  | Faisal II | 2. toukokuuta 1935 Bagdad, Irak | 14. heinäkuuta 1958 (23 vuotta) Bagdad, Irak | 4. huhtikuuta 1939 – 14. heinäkuuta 1958 | Ghazin poika | Banū Hāshim |
J. R. Merinen

| J>  R. Merinen |
| --- | --- |

Kansanedustaja
 22.5.1907–31.7.1908  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 29. lokakuuta 1873 Tyrvää
Kuollut: 20. huhtikuuta 1918 (44 vuotta) Tyrvää
Ammatti:  palstatilallinen, puuseppä
Juho (Jussi) Rikhard Merinen (ent. Mustelin, 29. lokakuuta 1873 Tyrvää – 20. huhtikuuta 1918 Tyrvää) oli suomalainen poliitikko, joka oli yksi Suomen ensimmäisistä kansanedustajista. Hän toimi sosialidemokraattisen puolueen kansanedustajana vuosina 1907–1908.
Elämä

Tyrvään Laukulassa syntyneen Juho Merisen vanhemmat olivat suutari Juho David Mustelin (1828–1903) ja Hilma Karoliina Juhontytär (1834–1900). Hän kävi kansakoulun ja suoritti Satakunnan Maanviljelysseuran veistokoulun vuosina 1904–1905.
Merinen oli edustajana vuonna 1906 ensimmäisessä torpparikokouksessa, jonka jälkeen hän ryhtyi sosialidemokraattisen puolueen ja torpparien keskustoimikunnan puhujaksi. Toukokuussa 1906 Merinen oli perustamassa Stormin työväenyhdistystä, ja hänet valittiin sen ensimmäiseksi puheenjohtajaksi. Perustavassa kokouksessa oli mukana myös Merisen veli August David Merinen (s. 1878), joka osallistui jo Suomen työväenpuolueen Forssan kokoukseen vuonna 1903.
Merinen valittiin kansanedustajaksi Turun läänin pohjoisesta vaalipiiristä vuoden 1907 eduskuntavaaleissa. Vuosien 1908, 1913 ja 1917 vaaleissa hän jäi varasijalle. Merinen oli pitkään myös Tyrvään kuntakokouksen jäsen.
Sisällissodan aikana Merinen toimi muiden Stormin työväenyhdistyksen johtohenkilöiden tavoin punaisten kunnallishallinnossa, mutta pysytteli sivussa aseellisesta toiminnasta. Hänet teloitettiin valkoisten Karkun taistelun jälkeen Tyrväällä suorittaman puhdistuksen yhteydessä 20. huhtikuuta 1918. Merisen ohella ammuttiin myös muita työväenyhdistyksen johtohahmoja, kuten yhdistyksen ensimmäinen sihteeri Herman Kaleva (s. 1880).
Perhe

Merisen puoliso oli Karkusta kotoisin ollut torpparin tytär Fanny Amanda Juhontytär Ojansivu (s. 1878), jonka kanssa hän avioitui vuonna 1900. Pariskunnalle syntyi seitsemän lasta.
I’m in Love

| I’m in Love Evelyn ”Champagne” King |
| --- | --- | --- |

Studioalbumin tiedot
 Julkaistu: 21. kesäkuuta 1981
 Tuottaja(t): Morrie Brown Willie Lester Rodney Brown Kashif Lawrence Jones
 Tyylilaji: R&B, post-disco, soul
 Kesto: 58.31
 Levy-yhtiö: RCA   Big Break Records
Listasijoitukset
  Billboard 200: 28.
Evelyn ”Champagne” Kingin muut julkaisut
| Call on Me 1980 | I’m in Love 1981 | Get Loose 1982 |
I’m in Love on yhdysvaltalaisen R&B-laulajan Evelyn ”Champagne” Kingin neljäs albumi, joka julkaistiin RCA-levy-yhtiöllä 21. kesäkuuta 1981. Albumin tuottivat Morrie Brown, Willie Lester, Rodney Brown, Kashif sekä Lawrence Jones. Albumi sijoittui Billboard 200 -listan sijalle 28.
Kappaleet > Ensimmäinen puoli

I’m in Love – 5:01
If You Want My Lovin’ – 4:18
Don’t Hide Our Love – 5:22
What Are You Waiting For – 4:09
Kappaleet > Toinen puoli

Spirit of the Dance – 4:50
The Other Side of Love – 4:24
I Can’t Take It – 4:07
The Best Is Yet to Come – 5:13
Kokoonpano

Bashiri Johnson – lyömäsoittimet
B.J. Nelson – taustalaulu
Kashif Saleem – sanoitukset, musiikki
Ralph Schuckett – käyrätorvi, kielet
Ira Siegel – kitara
Steve Walker – rummut
Robert Gloff – käyrätorvi
Steve Goldman – miksaus, nauhoitus
Arvostelut

AllMusic:
Kate Upton

| Kate Upton |
| --- | --- |
 Kate Upton Atheneksi pukeutuneena G-Star-pelimessuilla vuonna 2014.
Henkilötiedot
Koko nimi:  Katherine Elizabeth Upton
Syntynyt: 10. kesäkuuta 1992 (ikä 32) St. Joseph, Michigan, Yhdysvallat
Ammatti:  malli, näyttelijä
Malli
Aktiivisena:  2008–
Pituus:  178 cm
Hiusten väri:  vaalea
Silmien väri:  sinivihreä
 Nimikirjoitus
Aiheesta muualla
Kotisivut
Katherine Elizabeth ”Kate” Upton (s. 10. kesäkuuta 1992 St. Joseph, Michigan) on yhdysvaltalainen malli ja elokuvanäyttelijä. Hän on esiintynyt muun muassa Sports Illustratedin uimapukunumeron kannessa useana vuonna sekä Vanity Fairin kannessa.
Tausta

Upton syntyi Michiganissa Shelley (o.s. Davis) ja Jeff Uptonille. Hänen isänsä on Texasin entinen tennismestari ja nykyinen liikunnanopettaja. Uptonin perhe muutti Melbourneen, Floridaan vuonna 1999. Nuorena Upton pääsi mukaan American Paint Horse Associationin kansalliselle tasolle. Hän oli taitava ratsastaja ja kilpaili myös kansainvälisellä tasolla voittaen useita palkintoja.
Ura

Uptonin mallinura alkoi vuonna 2008, kun hän meni mallitoimisto Eliten koe-esiintymiseen Miamissa. Hän pääsi sisään samana päivänä ja muutti New Yorkiin, jossa hän teki sopimuksen IMG Models -mallitoimiston kanssa. Uptonin ensimmäiset mallintyöt olivat vaatemerkeillä Garage ja Dooney & Rourke. Hän oli Guessin mainoskasvo 2010–2011. Lisäksi Upton on poseerannut muun muassa Amerikan ja Italian Cosmopolitanin, Esquiren ja Voguen kannessa sekä Ranskan Elle-lehdessä. Sports Illustratedin uimapukunumerossa hän esiintyi ensimmäisen kerran vuonna 2011.
Upton on esiintynyt elokuvissa Tower Heist (2011), Nuija, nuijempi ja täysnuija (2012) ja Se toinen nainen (2014).
Yksityiselämä

31. elokuuta 2014 Uptonin sekä muutaman muun naisjulkkiksen alastonkuvia levitettiin laittomasti Internetiin.
Upton avioitui baseballpelaaja Justin Verlanderin kanssa 4. marraskuuta 2017. Heidät piti vihkiä jo 1. marraskuuta Toscanassa Italiassa, mutta he eivät päässeet omiin häihinsä miehen työesteen vuoksi. Marraskuussa 2018 Upton synnytti parin esikoistyttären.
Filmografia

| Vuosi | Elokuva | Rooli | Huom>  |
| --- | --- | --- | --- |
| 2011 | Tower Heist | herra Hightowerin rakastajatar | cameo |
| 2012 | Nuija, nuijempi ja täysnuija | sisar Bernice |  |
| 2014 | Se toinen nainen | Amber |  |
| 2017 | The Layover | Meg |  |
Aiheesta muualla

Wikimedia Commonsissa on kuvia tai muita tiedostoja aiheesta .
Kate Upton Internet Movie Databasessa. (englanniksi)
Kate Upton Elonetissä.
Kate Upton Models.com-sivustolla. (englanniksi)
Kate Uptonin kotisivu (englanniksi)
Celebesinluhtakana

| Celebesinluhtakana |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Aramidopsis
Laji::  plateni
Kaksiosainen nimi
 Aramidopsis plateni  (W. Blasius, 1886) 
Katso myös
   Celebesinluhtakana Wikispeciesissä   Celebesinluhtakana Commonsissa 
Infobox OKNimi-testi OKIUCN-testi OK: 
Celebesinluhtakana (Aramidopsis plateni) on rantakanoihin kuuluva lintulaji. Lajia tavataan uhanalaisena Indonesiassa.
Koko ja ulkonäkö

Celebesinluhtakana voi kasvaa 20–29 cm pitkäksi. Sukupuolet muistuttavat toisiaan ulkonäöltään. Celebesinluhtakana on lentokyvytön ja sen siivet ja pyrstö ovat lyhyet. Lajin pää, kaula ja rinta ovat harmaat. Niska on punaruskea, ja väri on kirkkaampi naaraalla kuin koiraalla. Celebesinluhtakanan yläselkä on harmaa ja alaselkä, siivet ja perä ovat ruskeat. Linnun kyljet ja vatsa ovat mustavalkoraidalliset.
Levinneisyys ja elintavat

Celebesinluhtakana elää Sulawesin ja Butonin saarilla. Lajin elinympäristöä ovat sademetsät, ja erityisesti niiden bambu- ja liaanitiheiköt jokien lähellä. Toisinaan lajia tavataan myös aikaisemmin viljellyillä riisipelloilla. Celebesinluhtakanan ravintoa ovat pienet ravut ja liskot.
Celebesinluhtakana luokitellaan vaarantuneeksi lajiksi, ja kannan kooksi arvioidaan 3 500–15 000 yksilöä. Kantaa uhkaavat elinympäristön häviäminen hakkuiden vuoksi, metsästys ja vieraslajit kuten koirat ja kissat.
I’ve Been Expecting You

| I’ve Been Expecting You Robbie Williams |
| --- | --- | --- |

Studioalbumin tiedot
 Äänitetty : 1998
 Julkaistu: 26. lokakuuta 1998
 Tuottaja(t): Guy Chambers, Steve Power
 Tyylilaji: pop-rock, brittipop
 Kesto: 76.08
 Levy-yhtiö: Chrysalis Records
Listasijoitukset
  20. (albumilista)    1. (midprice)
Robbie Williamsin muut julkaisut
| Life Thru a Lens 1997 | I’ve Been Expecting You 1998 | The Ego Has Landed 1999 |
I’ve Been Expecting You on brittiläisen Robbie Williamsin toinen studioalbumi. Albumi julkaistiin 26. lokakuuta 1998 ja se sai kriitikoilta hyvän vastaanoton. Listaykköseksi se nousi Irlannissa ja Britanniassa.
Kappaleet

Strong – 4.39
No Regrets – 5.11
Millennium – 4.08
Phoenix from the Flames – 4.02
Win Some Lose Some – 4.18
Grace – 3.12
Jesus in a Camper Van – 3.39
Heaven from Here – 3.05
Karma Killer – 4.29
She’s the One – 4.18
Man Machine – 3.36
These Dreams – 31.25
These Dreams – 5.14
Stand Your Ground – 3.14
Stalker’s Day Off (I’ve Been Hanging Around) – 3.38
Singlet

Millennium (7. syyskuuta 1998)
No Regrets (30. marraskuuta 1998)
Strong (15. maaliskuuta 1999)
She’s the One (8. marraskuuta 1999)
Win Some Lose Some (13. maaliskuuta 2000)
Arviot

Allmusic:
Aiheesta muualla

I've Been Expecting You discogs.com -sivustolla
Oleksandr Sydorenko

| Mitalit | Mitalit | Mitalit |  |
| --- | --- | --- | --- |
|  Sydorenko vuonna 1980. |  Sydorenko vuonna 1980. |  Sydorenko vuonna 1980. |  |
Maa:   Neuvostoliitto
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 | 400 m sekauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Guayaquil 1982 | 200 m sekauinti |  |
|  Pronssia | Länsi-Berliini 1978 | 200 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Split 1981 | 200 m sekauinti |  |
|  Pronssia | Jönköping 1977 | 200 m sekauinti |  |
Oleksandr Oleksandrovytš Sydorenko (ukr. Олександр Олександрович Сидоренко, 27. toukokuuta 1960 Ždanov, Ukrainan SNT – 20. helmikuuta 2022 Mariupol, Ukraina) oli ukrainalainen, kilpaurallaan Neuvostoliittoa edustanut uimari, olympiavoittaja, maailman- ja euroopanmestari, joka menestyi etenkin sekauinnissa.
Elämä ja urheilu-ura

Sydorenko voitti 400 metrin sekauinnissa olympiakultaa Moskovassa 1980. 200 metrin sekauinnissa hän voitti maailmanmestaruuden Guayaquilissa 1982, MM-pronssia Länsi-Berliinissä 1978, Euroopan mestaruuden Splitissä 1981 ja EM-pronssia Jönköpingissä 1977. Vuonna 1978 hän ui Neuvostoliiton-mestaruuskilpailuissa 200 metrin sekauinnin maailmanennätyksen. Sydorenko voitti urallaan yhteensä 11 Neuvostoliiton mestaruutta. Uintiuransa jälkeen hän toimi uinti- ja vesipallovalmentajana. Hän avioitui uinnin olympiamitalisti Olena Kruglovan kanssa. Sydorenko kuoli Mariupolissa 61-vuotiaana 20. helmikuuta 2022 pandemiana riehuneen COVID-19-koronavirustaudin aiheuttamiin komplikaatioihin.
Aiheesta muualla

Kuvia tai muita tiedostoja aiheesta Oleksandr Sydorenko Wikimedia Commonsissa
Miesten 400 metrin sekauinnin olympiavoittajat
Miesten 200 metrin sekauinnin pitkien ratojen maailmanmestarit
Miesten 200 metrin sekauinnin pitkien ratojen Euroopan-mestarit
Olavi Virta (vuoden 1970 albumi, Scandia)

| Olavi Virta Olavi Virta |
| --- | --- | --- |

Kokoelmalevyn tiedot
 Studio : Scandia-studio
 Julkaistu: 1970   1975 (uusintapainos)   1978 (2. uusintapainos)
 Formaatti: LP-levy (HSLP 122 / EHSLP 1032)
 Tyylilaji: iskelmä, tango, latino, pop
 Kesto: 36.26
 Levy-yhtiö: Scandia-Musiikki Oy, Helsinki
 Levymerkki: Scandia
Olavi Virran muut kokoelmalevyt
| Olavi Virran parhaat 1. 1970 | Olavi Virta 1970 | Nuori Olavi Virta 1970 |
Olavi Virta on Olavi Virran seitsemäs kokoelma-albumi vuodelta 1970. Albumi on julkaistu vain vinyylilevynä vuonna 1970 ja uudestaan vuosina 1975 ja 1978.
Kappaleet

Kaikki kappaleet sovittanut Jaakko Salo, ellei toisin mainita.